Trenčyno elektrinis geležinkelis

**Trenčyno elektrinis geležinkelis** () – elektrifikuota siaurojo geležinkelio linija Slovakijoje, Trenčyno rajone, atsišakojanti nuo pagrindinio Bratislavos–Košicės  geležinkelio Trenčianska Teplos stotyje į Trenčianske Teplicės kurortą. Ji yra maždaug 5,5 km ilgio, veikianti viename tarpstotyje. Buvusi vienintelė Kanovos iešminė perėja panaikinta XX a. pabaigoje. Iki šių dienų išlikę mediniai traukos linijos stulpai, tik kai kurie pakeisti betoniniais. Tai seniausia traukos linija Vidurio ir Rytų Europoje.

## Istorija

Siauruko linija pradėta eksploatuoti 1909 m. birželio 27 d., po mažiau nei metų statybos. Ji įrengta su 760 mm vėžės bėgių keliu ir elektrifikuota. Netoli Trenčyno įsikūrusį kurortą aptarnavo 3 elektriniai keleiviniai vagonai su pirmos ir trečios klasės kupė, sukabintų vagonų poros su pašto skyriumi ir trečios klasės keleivių skyriumi, 1 uždaras ir 1 atviras aukštasienis HTV markės krovininis vagonas. Maitinimo įtampa eksploatacijos pradžioje buvo 750 V, vėliau 1942 m. padidinta iki 950 V, o 1984 m. sumažinta iki 600 V. Iš pradžių linija priklausė bendrovei „Miestna úzkorochodná elektric železnica Trenčianska Teplá – Trenčianske Teplice“ (), kuri neturėjo lėšų vagonams įsigyti. Todėl savininko, pirmiausia Vengrijos, o vėliau Čekoslovakijos, vardu eksploatavimą vykdė valstybiniai geležinkeliai.

1980-aisiais metais viena atkarpa netoli Trenčianske Teplicės buvo perkelta dėl gyvenamojo komplekso statybos. 2000 m. buvo atlikta nedidelė visos linijos modernizacija. Vėlesniais XXI a. pradžios metais iškilo uždarymo grėsmė dėl prastos jungties su persėdimo stotimi ir greta kursuojančių autobusų konkurencijos. Ši perspektyva iki šiol buvo atidėliojama. Pastaraisiais metais siauruką eksploatavo „Slovakijos geležinkeliai“ (ŽSR), o keliones vykdė ne pelno siekianti organizacija „Trenčyno elektrinis geležinkelis“ (TREŽ). 2015 m. vasarą gavusi licenciją ir finansiškai remiama Trenčyno savivaldybės, TREŽ, be nostalgiškų ištisus metus vykstančių reisų, pradėjo reguliariai teikti pervežimo paslaugas savaitgaliais vasaros metu, suderintais grafikais su traukinių ir autobusų eismu.

## Transporto priemonių parkas

Linijos parkui priklauso trys 411.9 serijos (anksčiau EMU 46.1) elektriniai traukiniai. Visi vagonai buvo pagaminti 1951 ir 1952 m., tačiau devintajame dešimtmetyje buvo rekonstruoti, atliekant reikšmingų techninių pakeitimų. TREŽ įsigijo elektrovežį DH 100 iš ZVS gamyklos Dubnicoje prie Vaho, modifikuotą bendrovės poreikiams. Kitus šio tipo lokomotyvus eksploatuoja bendrovė OLŽ.

Tuo pačiu metu TREŽ organizacija turi du autobusus – „Karosa B 732“ ir „Karosa LC 937 /GT 11“. Jie naudojami kaip pakaitinės transporto priemonės avariniais atvejais, taip pat masinių renginių metu susidarant lankytojų antplūdžiui arba pagal užsakymą pavėžėjimui iki siauruko.

Linijos depas įsikūręs prie pagrindinio geležinkelio Trenčianska Teploje. Yra įrengta istorinių riedmenų, remonto įrangos ekspozicija.

## Galerija


411 9 Trencianska Tepla.jpg|Depas
411 902 411 903 Trencianske Teplice.jpg|Sukabintų vagonų pora
Trenčianska elektrická železnica, interiér (2).jpg|Vagono interjeras
Trenčianske Teplice, nádraží (01).jpg|Stotyje kurorte
Trenčianska Teplá, zastávka, řídicí vůz 911.901.jpg|Tie patys vagonai ir 1992 m.


## Literatūra

* 
* 
* 

## Šaltiniai

## Nuorodos

* Oficiali svetainė